Present (Van der Graaf Generator-ის ალბომი)
Present — ბრიტანული პროგრესული როკ-ჯგუფ Van der Graaf Generator-ის მეცხრე სტუდიური ალბომი, გამოცემული 2005 წელს. იგი იყო ჯგუფის პირველი სტუდიური ალბომი The Quiet Zone/The Pleasure Dome-ის (1977) შემდეგ და პირველი, ჩაწერილი კლასიკური შემადგენლობით (World Record-ის შემდეგ). გამოცემასთან დაკავშირებით აღდგა ლეიბლი Charisma Records, რომელმაც ხელმეორედ გამოსცა ჯგუფის და პიტერ ჰემილის (1972-1980) ალბომების ნაწილი. ჯგუფის გაერთიანების იდეას წლების განმავლობაში თავად ჰემილი ეწინააღმდეგებოდა, თუმცა 2004 წელს (ჰემილის კონცერტებზე მოულოდნელი გაერთიანებების შემდეგ) მუშაობა დაიწყო Van der Graaf Generator-ის ახალ სტუდიურ ჩანაწერზე. მასში შეტანილია ერთი დისკი, რომელზეც მხოლოდ სიმღერებია (ინსტრუმენტული "Boleas Panic"-ის გარდა) და მეორე, რომელზეც სტუდიური იმპროვიზაციებია. 2005 წელს დაიწყო ჯგუფის წარმატებული ტურნე, რომელშიც შეტანილი იყო ახალი ალბომის მხოლოდ ორი სიმღერა - "Every Bloody Emperor" და "Nutter Alert".